ครม. รับทราบสถานการณ์ภัยแล้งใน 18 จังหวัด พร้อมสั่งการให้หน่วยงานที่เกี่ยวข้องบูรณาการแก้ไขปัญหาขาดแคลนน้ำ
ครม. รับทราบสถานการณ์ภัยแล้งใน 18 จังหวัด พร้อมสั่งการให้หน่วยงานที่เกี่ยวข้องบูรณาการแก้ไขปัญหาขาดแคลนน้ำนางสาวรัชดา ธนาดิเรก รองโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมรับทราบสถานการณ์ภัยแล้ง ระหว่างวันที่ 7 ถึง 13 มกราคม 2563 โดยจังหวัดที่มีการประกาศภัยพิบัติฉุกเฉินภัยแล้ง จำนวน 18 จังหวัด 89 อำเภอ 507 ตำบล ครอบคลุมภาคกลาง ภาคเหนือและภาคตะวันออกเฉียงเหนือ และเพื่อเป็นการดูแลพี่น้องประชาชนรัฐบาล มีแผนเฉพาะหน้า 2 ระยะคือ ช่วงเร่งด่วน เดือนมกราคม - เมษายน เป็นช่วงที่แล้งมาก และเมื่อเข้าสู่ฤดูฝนเดือนพฤษภาคม - กรกฎาคม มีการพยากรณ์ไว้ว่าฝนจะตกน้อย ดังนั้นรูปแบบการทำงานก็จะต้องสนองตอบต่อสถานการณ์ 2 ช่วงเวลานี้สำหรับการรับมือภัยแล้งปี 2563 แบ่งเป็นการดำเนินการบูรณาการหลายกระทรวงและในส่วนที่แต่ละกระทรวงรับผิดชอบ ซึ่งประกอบด้วย 3,378 โครงการ มีการขุดเจาะบ่อบาดาล 1,053 แห่ง การจัดการแหล่งน้ำผิวดิน การซ่อมแซมระบบประปา กระทรวงเกษตรและสหกรณ์ ได้เร่งดำเนินการเรื่องการฟื้นฟูแหล่งน้ำ ทั้งเล็ก กลางใหญ่ ครอบคลุมพื้นที่ 1.2 ล้านไร่ 421 โครงการ และเตรียมพร้อมปฏิบัติการฝนหลวง 25 ลุ่มน้ำกองบัญชาการป้องกันและบรรเทาสาธารณภัยแห่งชาติ มอบหมายหน่วยงานรับผิดชอบเตรียมการป้องกันและแก้ไขปัญหาภัยแล้ง แบ่งเป็น 3 กลุ่มภารกิจประกอบด้วย กลุ่มพยากรณ์ กลุ่มบริหารจัดการน้ำและกลุ่มปฏิบัติการแก้ไขปัญหาการขาดแคลนน้ำ สำรวจพื้นที่เสี่ยงขาดแคลนน้ำเพื่อการอุปโภคบริโภค พร้อมทั้งกำหนดมาตรการรับมือ เช่น การจัดทำแผนสำรองน้ำ การหาแหล่งน้ำสำรอง ขุดบ่อบาดาลในพื้นที่ขาดแคลนน้ำดิบ สูบน้ำจากแหล่งน้ำใกล้เคียงไปยังระบบผลิตน้ำประปาและกำหนดพื้นที่นำร่องในการพัฒนาแก้มลิงชั่วคราวให้เป็นพื้นที่กักเก็บน้ำถาวร สนับสนุนมาตรการควบคุมการใช้น้ำเพื่อการเกษตร โดยขอความร่วมจากเกษตรกรไม่ให้ปิดกั้นลำน้ำ หรือสูบน้ำเข้าพื้นที่เพาะปลูก เพื่อลดผลกระทบการขาดแคลนน้ำ พร้อมทั้งประสานกรมฝนหลวงจัดทำฝนหลวงในพื้นที่เพื่อกักเก็บน้ำให้ได้มากที่สุด เฝ้าระวังและควบคุมไม่ให้มีการปล่อยน้ำเสียลงแหล่งน้ำต่างๆ เพื่อลดปริมาณการใช้น้ำดีไล่น้ำเสียและมอบให้หน่วยงานรับผิดชอบกำหนดมาตรการรองรับกรณีการพังทลายของตลิ่ง รณรงค์และประชาสัมพันธ์ให้ประชาชนมีส่วนร่วมในการประหยัดน้ำและทราบถึงมาตรการบริหารจัดการน้ำของภาครัฐนอกจากนี้ ยังสนับสนุนมาตรการควบคุมการใช้น้ำเพื่อการเกษตร โดยความร่วมมือจากเกษตรกรไม่ให้ปิดกั้นลำน้ำ หรือสูบน้ำเข้าพื้นที่เพาะปลูก เพื่อลดผลกระทบการขาดแคลนน้ำและประสานกรมฝนหลวงในพื้นที่ เพื่อดำเนินการทำฝนหลวงตามสภาพภูมิอากาศที่เหมาะสม และมีการเฝ้าระวังและควบคุมไม่ให้มีการปล่อยน้ำเสียลงแหล่งน้ำต่างๆ เพื่อลดปริมาณการใช้น้ำดีไล่น้ำเสีย และมอบให้หน่วยงานที่รับผิดชอบกำหนดมาตรการรองรับ กรณีการพังทลายของตลิ่ง ตลอดจนการรณรงค์ประชาสัมพันธ์ เพื่อให้ประชาชนมีส่วนร่วมในการประหยัดน้ำและมาตรการบริหารจัดการน้ำของภาครัฐ